CRÒNICA. Gavà 2 - Palamós 0
Channel: Futbol Cat Media
Date: 07/09/2014

El Gavà ha sumat la segona victòria de la temporada davant un Palamós que encara no s'ha estrenat. 
Tots dos conjunts han disposat d'ocasions matineres, la més clara pel Palamós, una rematada d'Axel que ha anat al pal. No obstant, un parell de minuts més tard era Civil el que obria la llauna i aprofitant un mal refus de la defensa palamosina, avançava al Gavà. Els del Baix Llobregat haurien pogut sentenciar en dues ocasions, primer amb una falta directa de Grau que atura Castilla i després amb una jugada personal de Civil, que ho fa tot, però xuta fluix. Abans d'arribar al descans, però, Medina ha pogut empatar el partit pels gironins, però la jugada ha estat invalidada per falta.

A la segona part, Axel ha tornat a posar a prova al porter del Gavà però el xut li ha sortit tou. 
Al minut següent, el Gavà rematava el partit. Aprofitant una bona contra, Civil feia el dos a zero amb una potent canonada. Els d'Albert Poch han pogut ampliar diferències però Dani Castilla ha aturat la rematada d'Orellana.
En l'afegit, el Palamós ha estat a punt de marcar un gol olímpic però al final, el marcador no s'ha mogut.
Amb la victòria d'avui, el Gavà ja suma sis punts en 3 jornades mentre que el Palamós encara no ha puntuat aquesta lliga.